*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*226. számú előterjesztés*

Bátaszék Város Önkormányzat Képviselő-testületének 2018. szeptember 13.-án

16,00 órakor megtartandó rendkívüli ülésére

*Rendkívüli támogatás tűzeset okozta kár enyhítése céljából*

|  |
| --- |
| **Előterjesztő:** Dr. Bozsolik Róbert polgármester  **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária  aljegyző |

***Tisztelt Képviselő-testület!***

Feth Bettina 7140 Bátaszék Kövesd, Fő u. 3. szám alatti lakos kérelemmel fordult a T. Képviselő- testülethez, melyben a 2018. augusztus 26.-án gömbvillám okozta tűzesetben őt ért kár enyhítéséhez kér támogatást. A tűzesetben legégett egy állattartó épület, benne a teljes állatállomány (193 kecske) és megsemmisültek az állatok gondozásához használt eszközök is. Egy élet munkája veszett oda, a biztosító pedig nem fizet, tekintettel arra, hogy a tüzet gömbvillám okozta.

A beadványban foglaltak szerint a tűzben elpusztult állatállomány ártalmatlanítása érdekében kérelmező az ATEV Zrt. szolgáltatását vette igénybe, mely az előzetes tájékoztatás szerint kb. 500.000- 600.000.- Ft-ot fog számlázni. Az önkormányzattól kért támogatás felhasználását az ATEV Zrt. által kiállított számlával igazolná.

Mindezek alapján javasolom az alábbi határozati javaslat elfogadásával Feth Bettina támogatását.

***H a t á r o z a t i j a v a s l a t :***

**Rendkívüli támogatás tűzeset okozta kár enyhítése céljából**

Bátaszék Város Önkormányzatának Képviselő-testülete Feth Bettina Bátaszék Kövesd, Fő u. 3. szám alatti lakos részére a 2018. augusztus 26-ai tűzesetben elpusztult állatállomány ártalmatlanítása érdekében az ATEV Zrt. által kiállított számlán szereplő összeg 50 %-át, de legfeljebb 300.000 Ft-ot, azaz Háromszázezer forintot vissza nem térítendő támogatásként biztosít az önkormányzat 2018. évi költségvetésének általános tartalék kerete terhére a tűz okozta kár enyhítésére.

A képviselő-testület felhatalmazza a város polgármesterét az erről szóló támogatási szerződés aláírására.

*Határidő:* 2018. október 10.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Feth Bettina

Bátaszéki KÖH pénzügyi iroda

irattár